'Niks kan Trump-masjien nou stuit' | Netwerk24
Studente-onmin: 2 polisiemanne kry borgtog
Studente aan die Tshwane Universiteit vir Tegnologie (TUT) het Dinsdag gedreig om na die departement van justisie op te ruk en te betoog nadat borgtog toegestaan is aan twee polisiemanne in verband met die dood van 'n medestudent.
Ster-tatoe wys dis moordenaars se lyke
Dit was een van die eerste foto's wat Dinsdagoggend in 'n plakkershut in Clermont, wes van Durban, geneem is.
8 vermeende stropers in wildtuin gevang
Agt vermeende renosterstropers is Maandag in die Krugerwildtuin aangekeer.
Titans se Theunis skop verwoed vas
'n Vennootskap van 230 lopies tussen Theunis de Bruyn en Jonathan Vandiar was die reddingboei waaraan die Titans Dinsdag geklou het ná die tweede dag van die meerdaagse krieketkragmeting met die Cape Cobras.
Nuwe rol wink vir Folau teen All Blacks
Wallabies, All Blacks pak mekaar Saterdag in Yokohama.
Maak reg vir 'nuwe' Cheetahs
Maak gereed om Saterdag in Bloemfontein 'n nuwe Cheetahs-span in aksie te sien teen die Cardiff Blues in dié spanne se Pro14-herontmoeting.
Bekende Bolandse ouditfirma in hof oor skuld
'n Bekende Bolandse ouditfirma moet eersdaags aan die hooggeregshof verduidelik hoekom hy nie onder voorlopige likwidasie geplaas moet word nie.
Mediese fondse: Só styg betaling van trustees
Die twee grootste mediese fondse in die land het hul trustees verlede jaar heelwat beter vergoed.
Dís wat parlement uit mini-begroting verwag
'n Effens groter begrotingstekort vir 2019-'20 word verwag weens laer ekonomiese groei, sê dr. Seeraj Mohamed, adjunkdirekteur: ekonomie van die parlementêre begrotingskantoor.
MATRIEKS: 'n Ope brief aan my klasmaats
Lauren Müller (18) is 'n matriekleerling van die Augsburg Landbougimnasium op Clanwilliam en het 'n ope brief aan alle matrieks geskryf.
Afrikaans: Een maal geëet, nimmer vergeet
Die wonder is dat 'n mens nooit versadig sal raak aan Afrikaans se kos nie.
72 hartsvriende by Annie Basson se 80ste
72 van haar hartsvriende het die naweek in haar hartland – die Swartland – op die dorp Moorreesburg byeengekom om die televisieregisseur Annie Basson se 80ste verjaardag te vier.
Rush verpletter oor aantygings teen hom
Die Australiese akteur Geoffrey Rush sê hy het hom ingedink dat sy eie dogter dood is in 'n toneel waarin hy die liggaam van 'n medester moes dra en sedertdien daarvan beskuldig is dat hy haar onvanpas aangeraak het.
'MegaBoere' spog met nuwe aanbieder
Die vyfde seisoen van die bekroonde televisiereeks oor Suid-Afrikaanse boere, MegaBoere, is binnekort terug.
Resep: Dowwe Dolla kook beesstert met al die 'trimmings'
Resep: Kokosneut-en-lemmetjie mossels
PLUS: Wenke vir mossels uit die boonste rakke!
'Niks kan Trump-masjien nou stuit'
04 Mei 2016 20:22
Donald Trump hou sy oorwinningstoespraak Dinsdag in Trump Tower, New York, nadat hy die stryd om as Republikeinse presidentskandidaat aangewys te word, gewen het. Foto: reuters
Sen. Ted Cruz omhels sy vrou, Heidi, en sy pa, Rafael, nadat hy aangekondig het dat hy hand-doek ingooi. Foto: ap
'n Ondersteuner van sen. Ted Cruz in trane ná sy aankondiging in Indianapolis, Indiana, dat hy hom onttrek. Foto: reuters
Indianapolis. – Sen. Ted Cruz van die Republikeinse Party het vandeesweek erken dat hy die huidige veldtog verloor het, maar die deur oopgelos vir 'n moontlike toekomstige poging om president van die VSA te word.
Cruz (45), wat nog vir twee jaar 'n senator van Texas sal wees voordat hy in 2018 'n herverkiesingstryd begin, het aan ondersteuners in Indiana, waar hy sleg teen Donald Trump verloor het, gesê sy veldtog vir die benoeming word gestaak, maar dat sy rol in die toekoms van die party nie verby is nie.
"Ek skort nie ons stryd vir vryheid op nie," het Cruz gesê, wat nou sal moet besluit of hy Trump in die presidentsverkiesing sal steun.
Cruz kan een van verskeie Republikeine wees wat aan die benoemingstryd van 2020 kan deelneem nadat hy vanjaar nie daarin kon slaag om as presidentskandidaat aangewys te word nie.
Dit natuurlik as Trump nié die volgende president van die VSA word nie.
Sy volgende toets sal wees om sy rol in die komende presidentsverkiesing te definieer en om te besluit of hy, ná maande van 'n hewige stryd teen Trump, sy gewig agter Trump sal ingooi.
Trump sal uiteraard Cruz se ondersteuning wil hê in sy pogings om die Republikeinse Party te verenig ná 'n bittere benoemingstryd.
"Ek wil Ted Cruz gelukwens," het Trump in New York ten tyde van 'n oorwinnaarsaamtrek gesê. "Hy is 'n onversetlike, slim opponent."
Met die beëindiging van sy veldtog het smouse op straat in Indianapolis T-hemde met Cruz se veldtogslagspreuk daarop teen 'n reuse-afslag verkoop.
Cruz se ondersteuners het in die omgeboude stasiegebou waar sy laaste byeenkoms gehou is, rondgedwaal. Sommige het gehuil en ander het mekaar omhels toe die nuus tot hulle deurgedring het.
"Cruz het sekerlik beter vertoon as wat enigeen in Wash­ington verwag het, en hy het darem nog vir Texas. Maar niks kan die Trump-masjien nou stuit nie," het Joe Brettell, 'n politieke strateeg van Texas, gesê. – Reuters